Моҳӣ дар шаст

«Моҳӣ дар шаст» (‎) — филми драмаи муштараки Тоҷикистон, Эрон ва Русия бо коргардонии Муҳиддини МузаффарМуҳиддини Музаффар филми нави худ «Моҳӣ дар шаст»-ро ба итмом расонд. // АМИТ "Ховар". Санаи боздид: 10 Декабри 2025. ва филмноманависии Бахтиёр Каримов, ки соли 2024 ба навор гирифта шудааст.

 Достони филм 
Филм дар бораи Далер — писарбачаи даҳсола ҳикоят мекунад, ки тарбиятгирандаи мактаб-интернат (ятимхона) мебошад. Далер орзуи дидори модарашро дошта, ҳамроҳи Самади қиморбоз ба сафари тӯлонӣ аз шимол то ҷануби Тоҷикистон мебарояд.«Моҳӣ дар шаст»-и Муҳиддини Музаффар: Сафари як кӯдак барои пайдо кардани модар. // ASIA-Plus. Санаи боздид: 10 Декабри 2025.

Мавзӯи марказии филм тарбияи фарзанд, беэътиноии волидон ва дӯстию рафоқати кӯдакони мактаб-интернат мебошад. Номи «Моҳӣ дар шаст» ба таври рамзӣ ба тамошобин мефаҳмонад, ки филм достони ҷасорат ва худбоварии кӯдакест, ки мисли моҳӣ ба дом (шаст) наафтад ва масири озодиро дар дили амвоҷ ҷустуҷӯ кунад.Намоиши филми «Моҳӣ дар шаст» дар Теҳрон. // Телевизиони Sputnik Тоҷикистон. Санаи боздид: 10 Декабри 2025.

 Тавлид 
«Моҳӣ дар шаст» нахустин лоиҳаи бузурги муштараки Муассисаи давлатии «Тоҷикфилм» бо студияи «Довфилм» (Тоҷикистон), телевизиони «Ifilm» ва ширкатҳои «30CUP» (Ҷумҳурии Исломии Эрон), ва ширкати синамоии «Амкарт» (Федератсияи Русия) мебошадМаълумоти расмӣ дар бораи филм. // Сомонаи «Тоҷикфилм». Санаи боздид: 10 Декабри 2025..

Наворбардорӣ дар баҳору тобистони соли 2024 дар давоми 40 шабонарӯз дар маконҳои зебои табиии Тоҷикистон, аз ҷумла шаҳрҳои Душанбе, Бӯстон, Ваҳдат, инчунин дар водиҳои Зарафшон ва мавзеи кӯҳсори Муъминобод анҷом ёфтааст. Садобардорӣ, танзим ва оҳангсозии филм дар Эрон анҷом дода шуда, оҳангсози маъруфи эронӣ Фардин Халъатбарӣ дар ин лоиҳа саҳм гузоштааст.

 Бозигарои филм 
 Абдулло Абдураҳимзода (дар нақши Далер)
 Хуршед Мустафоев
 Сайёра Сафарӣ
 Шаҳло Раҳимӣ
 Исфандиёр Ғуломзода
 Моҳпайкар Ёрова
 Асланшоҳ Раҳматуллоев
 Асалбек Назриев

 Ҷоизаҳо 
Филми «Моҳӣ дар шаст» дар муддати кӯтоҳ соҳиби якчанд ҷоиза ва эътирофи байналмилалӣ гардидааст:
 Шоҳҷоизаи «Тоҷи Сомон» (2024): Ғолиби Шоҳҷоизаи Синамоҷашнвораи миллии Душанбе.
 Кинофестивали кӯдакон ва наврасони Исфаҳон (Эрон): Соҳиби «Ҷоизаи хоссаи котиби фестивал» дар 37-умин Кинофестивали байналмилалии кӯдакон ва наврасони Исфаҳон (2025).
 «Парвонаи алмосӣ» (Русия): Барои ду бахши асосӣ — «Беҳтарин нақши дуюми мардона» ва «Беҳтарин коргардон» ба сегонаи беҳтаринҳо роҳ ёфт.
 Кинофестивали «Шилингел» (Олмон): Нахустнамоиши ҷаҳонии филм дар Олмон, дар доираи 30-юмин Кинофестивали байналмилалии филмҳои бачагон ва наврасон.

 Эзоҳ 

Гурӯҳ:Филмҳои Тоҷикистон